Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 109/07, 125/08, 36/09, 150/11, 144/12, 123/17, 98/19 i 144/20) i članka 32. stavka 1. točke 8. i 31. Statuta Grada Staroga Grada („Službeni glasnik Grada Staroga Grada“ broj: 12/09, 3/10, 4/13, 5/13, 6/18 i 2/20), Gradsko vijeće Grada Staroga Grada, na VII. sjednici održanoj dana 23. lipnja 2022. godine, donosi

**O D L U K U**

**o umanjenju zakupnine poslovnog prostora u vlasništvu Grada Staroga Grada**

**Članak 1.**

Dana 18. lipnja 2018. godine zaključen je Ugovor o zakupu broj: 372-03/18/01/5 između Grada Staroga Grada i JEROLIM, obrt za ugostiteljstvo, vl. Bruno Barbarić, OIB: 90991781850, za poslovni prostor *oznake BANJ-PP1 na prvom katu poslovne zgrade izgrađene ma č. zem. 7456/3 K.O. Stari Grad*, te je člankom 8. Ugovora utvrđen godišnji iznos zakupnine od 150.000,00 kn (stopedeset tisuća kuna).

**Članak 2.**

Obzirom na odredbe Odluke o privremenoj zabrani izvođenja građevinskih radova tijekom turističke sezone, Klasa: 361-01/21-01/14, Urbroj: 2128/03-21-3 od 23. prosinca 2021. godine (Službeni glasnik Grada Staroga Grada br. 13/21), prema kojoj se na području ZONE 3 – područje obuhvaćeno urbanističkim planom uređenja „Helios“, privremeno zabranjuje izvođenje građevinskih radova za vrijeme trajanja turističke sezone u kalendarskom razdoblju od 1. srpnja do 30. rujna 2022. godine, u vremenu od 00:00 do 24:00 sata, zakupoprimac je bio onemogućen u obavljanju ugovorene djelatnosti zbog izvođenja građevinskih radova na području ZONE 3.

**Članak 3.**

Ovom Odlukom odobrava se umanjenje godišnjeg iznos zakupnine iz članka 1. za 50 % od ugovorenog iznosa, te je zakupoprimac u obvezi platiti iznos zakupnine od 75.000,00 kn za razdoblje od 14. veljače 2022. do 14. veljače 2023. godine.

**Članak 4.**

Ova Odluka predstavlja osnovu za smanjenje zakupnine u visini kako je to pripisano prethodnim člancima slijedom čega nije potrebno podnositi posebne zahtjeve niti zaključivati dodatke postojećim ugovorima.

**Članak 5.**

Za provedbu ove odluke zadužuje se Odsjek za računovodstvo, proračun i financije.

**Članak 6.**

Ova Odluka stupa na snagu osmog dana od objave u „Službenom glasniku Grada Staroga Grada“.



REPUBLIKA HRVATSKA

SPLITSKO-DALMATINSKA ŽUPANIJA



GRAD STARI GRAD

***Gradsko vijeće***

KLASA: 372-03/18-01/05 PREDSJEDNIK GRADSKOG VIJEĆA

URBROJ: 2181-10-01-22-13 GRADA STAROGA GRADA

Stari Grad, 23. lipnja 2022. godine Teo Bratanić